Downloaded from YTS.MX
Official YIFY movies site: YTS.MX
A NETFLIX BEMUTATJA
Csendet a tárgyalóban!
Esküszik, hogy az igazat
és csakis az igazat mondja?
Esküdjön meg rá!
Esküszöm.
Marta kisasszony,
hol volt tegnap délután öt és hat óra között,
mikor betörték a kémiaterem ablakát?
Otthon voltam, mint mindig.
A Szerelmes hangjegyek új részét néztem.
- Tudja bizonyítani? - Persze.
Troyról szólt, aki megcsókolta Gabriellát…
Tiltakozom, bíró úr!
Troy minden részben megcsókolja Gabriellát,
és a tv-újságban ott a cselekmény.
Helyt adok.
Gondolom, vannak tanúi.
Nos, igen. A nagyim.
És ő miért nem tanúskodhat?
Mert ő egy nagyon kellemetlen nő, bíró úr.
Marta!
Hányszor mondtam, Marta,
hogy ne turkálj a szekrényemben?
- Nos? - Bocs, nagyi.
Csak játszottunk.
Mindent visszarakunk.
Ti menjetek haza!
Azonnal! Későre jár.
Sziasztok!
- Szia! - Szia!
ÁLTALÁNOS SEBÉSZET, TÜDŐGYÓGYÁSZAT
VÁRÓTEREM
Egyelőre minden rendben, srácok.
- Vagyis? - Mit jelent ez?
A műtét nem is mehetett volna jobban.
Látni akarom.
Egy: itt elvárom a „kérem” használatát.
- Kettő: ki a fene maga? - Gabriele.
Gabriele De Marchi.
Jaj, elnézést! Épp hívni akartuk.
- Engem? - Igen.
A betegeket általában csak egy rokonuk látogathatja meg,
és ő is csak rövid időre.
De…
Rokonok hiányában Marta az ön nevét adta meg.
- Értem. - Kövessen!
Egyelőre altatásban marad.
Később lassan felébresztjük.
Két hétig itt kell maradnia.
De ha minden rendben,
pár napig a szubintenzíven lesz, majd áthelyezzük egy kórterembe.
Rendbe jön?
Nagy műtéten esett át.
De Marta egy hörcsög testébe zárt tigris.
Rendbe jön.
Ön naponta tíz percen át állhat itt az üveg mögött.
Mára lejárt az ideje.
Kaphatnék még pár percet egyedül?
Kérem.
Rendben.
Köszönöm.
Sajnálom, lejárt a két perce.
Hagyd! Ezt majd én elrendezem.
Köszi.
Kimerültem.
És reggel nyolcra az irodában kell lennem.
Miért nem mondasz fel, ha ekkora nyűg?
Nem mondhatok fel csak azért, mert utálok korán kelni.
Sem azért, mert nem érdekelnek a számítógépes rendszerek,
és már egy kódsortól is hányingerem támad.
Igazad van.
Meglettek Marta legutóbbi eredményei.
Azokra már nincs szüksége, igaz?
Azért holnap beviszem őket a kórházba.
Darióhoz viszed őket?
Ami Dariót illeti…
Szerinted van pasija?
Nem tudom.
A Nyálcsorgatót használta a munkahelyén.
Ha van is pasija, nem lehet jó a kapcsolatuk.
Megyek.
Siria, keresés: dr. Dario Caponi.
Ezt találtam
dr. Dario Caponiról.
Nemsokára felébresztjük. Jöjjön!
Szia!
Tökéletes.
Tehát még három hétig nem jöhet haza?
Nem.
Hát, a három hét már önmagában csoda.
Tekintve, hogy milyen kényes az állapota.
A jó hír, hogy új tüdeje van. Nem lesz szüksége csövekre.
Hogy reagált, mikor meglátott?
Cseppet sem lepődött meg.
Mindig tudta, hogy ott leszek.
Persze, ha már alapból tudtam volna, hogy más kórházba került…
Mi tagadás, megbízhatatlan vagyok.
Az már biztos.
A kórházban leszek, míg ki nem engedik,
és szólok chaten, ha valami fejlemény történik.
És mi lesz a munkáddal?
Kilépek.
Komoly?
Igen.
De azt hittem, bejön Párizs és a díszlettervezés.
Úgy van.
De most van, ami fontosabb.
Egy torinói középsuliba művtöris tanárt keresnek,
szóval onnan kezdem újra.
Micsoda elszántság!
Az rám is rám férne.
Mindegy.
Elnézést, de lefekszem.
Holnap megint az irodába kell mennem.
Jó éjt!
Na jó…
- Ilyenkor kávézol? - Csak koffeinmenteset.
Figyelj!
Kösz mindent, amit Martáért teszel.
Komolyan mondod? Hisz ez a legkevesebb.
Ne aggódj, minden rendben lesz.
És szimpatikus ez az új orvos.
Megbízhatónak tűnik.
Marta jó kezekben van.
És milyen kezekben!
- Ezeket át kell nézni. - Rendben.
Jó reggelt!
- Hála égnek, hogy itt vagy! - Mi van?
Megint megpróbálták feltörni a vasút holnapjának a tűzfalát.
Szerintem ma is túlórázunk.
Mi a baj?
Felmondok.
Nem teheted.
De igen. Innentől kezdődik a felmondásom.
De miért?
Akárhányszor bejövök, úgy érzem, csapdában vergődöm.
Tettünk valami rosszat?
Nem.
Nem a te hibád, és nem is Cristináé.
Te erre a munkára születtél.
Megküzdöttél a pozíciódért.
Messziről látszik, hogy boldog vagy.
Én nem vagyok az.
Úgy tisztességes, hogy azé legyen a munka, aki értékeli.
Nem akarsz többé korán kelni.
Úgy van!
Srácok,
megijesztetek.
- Mi történt még? - Semmi!
Csak örülünk, hogy újra látunk.
Dettó.
Örülök, hogy eljöttetek.
Máris jobban érzem magam.
Pár nap múlva már haza is mehetek.
Nagyon édes pár vagytok.
Elakadt a szavam a beszédedtől a partin.
Neked és 20 millió követőnek.
Apropó, hányat veszítettél miattam?
Igazából 9,3%-kal nőtt a számuk.
Nem miattad.
Ma este mutatom be a szüleimnek.
Vérfürdő lesz.
Srácok, lejárt az idő. Mindenki kifelé!
Marta, hogy érzi magát?
Azt mondanám, jól.
Doktor úr!
Ki volt a donor?
Nem tudjuk.
De nagylelkű volt, az biztos.
Marta,
vigyázzon erre a tüdőre!
Tíz perc.
Köszönöm.
Szia!
Marta, én…
Ha bunkónak érzed magad, mert kételkedtél bennem,
mert igazságtalanul vádoltál,
és mert rossz kórházba mentél,
ne aggódj!
Megbocsátok.
Oké, azért az utolsó Jacopo hibája volt.
Sajnálom.
Túl messzire mentem Tommassóval.
Felejtsük el az egészet!
Oké.
Marta, én…
Én is szeretlek.
Jól van.
Vegyük át a szabályokat! Nincs…
Idézgetés A Gyűrűk Urából.
- Keveset beszélek. - Helyes.
Igazából nem. Egyáltalán ne beszélj!
Ha kérdeznek, egy szóval válaszolsz.
Továbbá?
Nem ihatok.
Nem táncolhatok.
Megjátszom, hogy ízlik apád odaégett fasírtja.
Tökéletes.
Úgy értem,
a gyűrű csak egy allegória
az erőre, ami túl hatalmas az emberiségnek.
Pontosan. Az atombomba építésének korából.
Így van.
Tudom, hogy ezzel…
Nos, az árral szembe megyek,
de A hobbitot mindig is jobbnak tartottam.
- Bizony. Egyetértek, Giacomo. - Én is.
Mit is mondtunk?
Bocsi.
Paolo, kérhetnék még fasírtot?
Fantasztikus.
Igazi ínyenc vagy. Tessék!
- Köszönöm. - Ez a „drágaságom”.
Köszönöm.
Egy…
Kellemes este volt, Giacomo. Nyugodtan gyere máskor is!
Én is jól éreztem magam.
Majd elhozom a Tolkien-képregényt, amiről beszéltem.
Ajánlom is.
- Raktam el neked fasírtot. - Fasírtot.
- Köszönöm. - Oké, mehetünk? Sziasztok!
Ő nagyon szimpatikus,
attól a külföldi énekestől eltérően.
- Szia! - Sziasztok!
Szia!
Viszlát!
Mit gondolsz? Jól ment, nem?
Remekül ment.
Szia!
Szió!
Miért vagy még itt? Nincs jobb dolgod?
Hogy mondhatsz ilyet? Lényegében egy család vagyunk.
Tudnom kell, jól vagy-e.
De… Hol van Dario?
Már volt itt.
Már volt?
Jacopo, te beleszerettél?
Ugyan már! Dehogy!
Csak még nem utasított el orvos.
Kell az önéletrajzomba.
Figyelj…
Miért mondtad a kórháznak, hogy nincs élő rokonod?
Mert ez az igazság.
Egek, meghalt az öreglány? Ez új.
Számomra igen, te is tudod.
Még mindig így érzel.
Igen.
Marta!
Jó hírem van. Korábban megy haza.
- Holnap elbocsátjuk. - Máris?
Nem, úgy értem, máris!
Óvatosan!
Nos?
Milyen érzés az új tüdő?
Úgy érzem,
lerészegedek az oxigéntől!
Óvatosan!
- Bocsi. - Semmi baj.
Ne legyek a sofőröd?
Talán az lesz a legjobb.
Hová menjünk először?
Hahó!
Nem tudtam, visszatérek-e még ide valaha.
Nagyon szerencsés vagyok.
Nagyon szerencsések vagyunk.
Következő állomás?
A mai nap különleges.
Látják a lányt a hatos sor közelében?
Ő mondta be mindig a bejelentéseket.
És a mai napon
visszatért.
Üdv újra itt!
Hiányoztál, Marta!
Így van, hiányoztál!
Bravó!
Ennek megünneplésére
a teljes csemegepultra
90%-os leárazást adunk!
Kérem, uraim! Üljenek le!
KIJÁRAT
Oké. Harmadik állomás?
- Szállj be, és vezess! - Ahogy parancsolja, kapitány.
Most már itthon vagyok.
Beállítom az ébresztőt.
Miért? Még betegszabin vagyok.
Te igen. Én nem.
Holnap kezdem a tanítást.
Három napon át arról álmodtam, hogy elkések, és mindent elfelejtek.
Ne már! Biztos ügyes leszel.
Gondolod?
Olyan lesz, mint egy filmben.
De Marchi tanár úr,
rossz kislány voltam.
Nem írtam házit, De Marchi tanár úr.
Ne küldjön az igazgatóhoz!
- Milyen filmeket nézel te? - Azonnal megmutatom.
Jó reggelt!
Jó reggelt, De Marchi tanár úr!
Ne, hívjatok csak Gabrielének!
Oké, ma kezdjünk
a preraffaelitákkal!
Szóval, a preraffaeliták köre
egy művészcsoport volt, ami hatást gyakorolt a viktoriánus festészetre.
A csoport 1848 szeptemberében jött létre,
Nagy-Britanniában virágzott, és ott is szűnt meg.
Bizonyos tekintetben
hasonlít a szimbolizmusra és a szecesszióra.
Ez volt a képi átültetése a késő romantikának.
- Milyen romantikus! - Igen.
- Nagyon dögös. - Ugye?
Minden rendben, Marta.
Bár ajánlanék valamit.
A tüdő új, de a betegség génje, nos,
az megmaradt.
Tehát óvatosnak kell lennie.
Az leszek, doktor úr.
És már nem kell hetente eljönnie. Egy hónap múlva találkozunk.
- Rendben. - Rendben?
- Viszlát! - Viszlát!
Basszus, egy hónap?
Elfelejtettem felíratni az enzimeket.
Oké, majd én.
Szabad!
Elnézést, doktor úr.
Martának elfogytak az enzimjei.
Kérhetnénk egy új receptet?
Bocs, nagyon elfoglalt vagyok.
Három nap múlva elviszlek vacsizni. Szülinapod lesz, nem igaz?
Meglepődtél? Nem csak neked van neted.
Most menj! Nehéz napom lesz.
Azta!
Hiányozni fogsz, csajszi.
Ha meggondolod magad, széttépem a felmondást.
Nyugi, nem fogom.
De ti is hiányozni fogtok.
Azért nem halok meg.
Még találkozhatunk.
Még mindig a négy királynő vagyunk.
Ki az?
Emlegetett szamár.
Federica! Silvia szólt, hogy felmondtál.
Csak el akartam mondani, hogy szerintem ezzel nagyot hibázol.
De minél nagyobbak a hibák,
annál viccesebbek.
Szóval sok sikert,
és kérlek, ne tűnj el, királynő!
Rendben?
Rendben.
Hát nem romantikus, ami Giacomo és Rebecca között van?
De, nagyon is.
Még akkor is, ha háttérbe szorítanak minket.
Hát hozzuk ezt azonnal helyre!
Szerelmem…
Igen?
Nos,
most, hogy egy kicsit nyugodtabb a helyzet,
találtam munkát, és jól vagy,
mi lenne, ha…
Igen?
Egy helyre költöznénk?
Istenem, megőrültél? Azt hittem, megkéred a kezem.
Jaj, bocs! Nem. Miért, te…
Kicsit sem. Te?
Teljesen ki van zárva.
Ez már azért sok.
Talán majd egyszer.
Kicsit korai erről beszélni.
Gabriele,
csak szívatlak.
Te aztán nem vagy semmi!
Persze hogy kereshetünk közös kecót.
De te mondod el Jacopónak és Federicának.
Gyáva.
Mit mond el nekünk?
Jut eszembe, írnom kell a dirinek. Mindjárt jövök.
Gyáva.
Bocs.
Mi ez a sok szemét?
Felmondtam.
Végre!
Azt kéne mondanotok, hogy hibáztam, nem pedig örülni. Felelőtlenek!
Most mi lesz?
Újra megkopasztod a grófnőt?
Nem. Kiélvezem a megérdemelt munkanélküliségemet.
Srácok…
mondanom kell nektek valamit.
Összeköltözünk Gabrielével.
- Nahát! - Ideje volt.
Nem vagytok mérgesek?
Nem! Miért lennénk azok?
Előbb-utóbb meg kellett történnie.
Úgyis vége szakad.
Az együttélés a romantika halála.
Egy hét múlva csúszva-mászva könyörögsz majd, hogy visszaköltözhess.
Elég! Szuper lesz. Saját otthonotok lesz.
Igen.
Új albit keresünk, aztán megkapjátok ezt szerelmi fészeknek.
Ja, kiveszünk egy kétszobás kérót a gettóban, és tetanuszt fogok kapni.
Nem. Kizárt. Ez a tiétek.
Nem.
Marta, ezt nem tehetjük meg. Itt éltek a szüleid.
Tudom, de túl nagy.
Nem tudnánk mit kezdeni a sok szobával.
Ráadásul kitaláltam, hogyan legyen belőle pénzünk.
Óradíjas szálló lesz?
Majdnem.
Ki fogjuk adni.
- És osztozunk a profiton. - Két euró mindenkinek!
Nem. Tekintve, hogy frekventált helyen vagyunk,
és a filmfesztivál során felmennek az árak,
és feltételezve, hogy havi 20 nap lesz foglalás,
ennyire számíthatunk.
Fel vagy véve!
Mikor költözöl el?
Ne!
Ne! Elég!
Az új tüdő doppingnak minősül!
- Közeleg a szülinapod. - Mit csinálunk?
Semmit. Ne már, a 21 szar szám! Nincs mit ünnepelni.
Oké, randim lesz dr. Caponival.
- Az én dr. Caponimmal? - Szarral?
Igen, Szarné akarok lenni.
Hékás!
- Jó reggelt! - Helló!
- Jó reggelt! - ‘reggelt!
- Kövessenek! - Köszönjük.
Ez az!
Hangulatos, tökéletes. Legyen ez?
Igen… Mennyi a lakbér?
A lakbér 1500 plusz rezsi. Háromhavi kaució és ügynöki költség.
Egy idő után nyomasztó lenne ez a hangulat.
Pontosan.
- Lenne valami kicsit… - Világosabb?
Kicsit nyirkosnak tűnik.
- Nyirkos, igen. - Nyirkos.
- Igen. - Igen.
„Javaslom az autópályára néző kunyhót a szeméttelep mellett.
Csak ne nyissanak ablakot!”
Legyél egy kicsit türelmesebb!
Megtaláljuk az igazit.
Új ingatlanügynökséget kell keresnünk.
Az biztos.
Igazából nem is olyan rossz ez a hely.
Jacopo!
Tekerd le a hangerőt!
Aludtam!
Első randi a Szarral.
Ez vagy ez?
Amelyik tetszik, csak halkítsd le a zenét!
Az legyen, az egy kicsit…
Egy kicsit…
Oké, köszi.
Szívesen.
Egyre kecsegtetőbb a szeméttelepi ház.
Boldog szülinapot!
Mi a baj?
Semmi.
Nem szoktam ehhez hozzá.
- Furcsa. - Mi?
Én vagyok az első?
Na persze!
Az első!
Nem, nem te vagy.
De a barátom dokija vagy.
Hálás vagyok neki, hogy megismertetett veled.
Én meg az egészségügynek, hogy te gyógyíthattad őt meg.
Apropó Marta! Úgy láttam, nagyon közel álltok egymáshoz.
- És a másik lánnyal. - Federica a neve.
Kész kis család vagyunk.
És az igazi családod?
Ó, az igazi családom…
Anyám több férjet gyűjt, mint cipőt,
pedig látnád a cipősszekrényét!
Most Indiában van.
Három hónapja nem hallottam felőle.
És az apámmal a kapcsolatunk… Nem túl szoros.
Sokszor a viccek mögé bújsz, igaz?
Igazad lehet.
- Mindannyian védjük magunkat valahogy. - Persze.
De ha túl magas falakat emelsz, azzal börtönbe zárhatod magad.
Tisztázzuk!
Pulmonológus vagy pszichológus vagy?
Megint viccelődtem.
Jacopo, ne aggódj!
Tökéletes vagy, ahogy vagy.
- Jacopo! - Sziasztok!
Ti is itt vagytok?
Dario, ők Rebecca és Giacomo.
A kórházban találkoztatok, emlékszel?
Persze. Üdv, Giacomo! Hogy vagy?
Nagyon jól, köszönöm.
Remek. Jó szórakozást! Mi épp indultunk.
- Nektek is. - Hali!
- Csaó! - Csaó!
Oké.
Kellemes vacsi volt.
Na és most mit tegyünk?
Igen, ő egy meg nem értett zseni volt.
Azt is mondhatnánk, hogy megvetették életében.
Van Gogh hihetetlen befolyással volt a 20. századi művészetre…
Találtam egy kérót! Tökéletes!
Ebédszünetben megnézzük.
Értem, most tanítok…
Hahó!
Rendben.
Ő itt Marta, a barátnőm.
- Ne! - Jaj!
Ne már!
Tudom, bocsi.
Oké, akkor később.
Jól van.
Folytathatjátok.
Ahogy mondtam, Van Gogh…
- Becsuktad a szemed? - Igen.
- Ne nyisd ki! - Nem fogom.
Oké.
Állj meg itt!
Most már kinyithatod.
Képzelj el ide egy nagy asztalt!
Az ablakon sok fény árad be,
hogy rajzolhass.
És szerintem jöhetne ide egy kanapé,
a falakra pedig a fotóink.
Mit gondolsz?
Tökéletes.
Ahogy az ára is.
Holnap alá is írhatják a szerződést az irodában.
A tulajdonos kéthavi előleget kér,
és bár ez puszta formalitás, 30 éves kor alatt kezes kell.
Azért ez több formalitásnál.
Mindketten dolgozunk, szóval…
Igen, tudom, de sajnos az nem elég.
Sajnálom, de ehhez ragaszkodunk.
Kellene egy kezes, talán egy családtag.
Tudod, mit jelent ez?
Ideje, hogy a családjaink találkozzanak.
Végre megismertük az egyiküket!
Hogyan?
Te vagy az első, akit Gabriele hazahozott.
Már azt hittük róla, hogy meleg.
Nem igaz?
A 20. szülinapjára londoni utat fizettünk neki,
exkluzív belépővel egy melegbüszkeség-fesztiválra.
De akkor sajnos nem az.
Szerintem legalább egy meleg gyerek
áldás az anyának.
De oda minden reményem.
Hölgyem, higgye el, Gabriele kicsit sem meleg.
Szegényke! Ha olyan, mint az apja, ki lehetsz készülve.
Srácok, nincs jó hírem.
Szerintük az ájurvédikus masszázs
és a kendertermesztés
nem elégséges garancia a jövedelemre.
- Mondtad, hogy terápiás? - Természetesen.
És nem vették be?
Nem. De kell valami megoldás.
Nyugi! Ne szomorkodjatok!
Ha más nincs, itt is lakhattok.
Ez az!
Megkérném a szüleimet,
de szerintem a túlvilági kezes nem lesz jó.
Tessék!
Ne, anya! Neki nem szabad.
Oké, jöjjön a desszert!
Ne aggódj, majd én!
Fogd!
Bocs, de a nagyid miért nem jó?
Megőrültél?
Hékás, mit csináltam?
Várj! Carolina, az exem?
- Melyik a sok közül? - Ne kezdd újra!
A bankos Carolina.
Megkérdezhetném a banki garanciáról.
Oké.
Jó hírem van.
- Készen állsz a második körre? - Akkor két jó hírem van.
- Rajta! - Rendben.
Szóval,
felhívott az ügynökség.
Jó lesz a banki garancia.
Holnap megyek a kulcsokért.
Helyes.
Mi a baj?
Semmi. Csak ez egy fontos lépés.
Különválok a barátaimtól.
Ők a családom.
Mi bajod van?
Semmi, csak…
Halottam, egy nagyit emlegettetek.
Azt hittem, meghalt.
Szó szerint nem.
A szüleim halála után ő lett a gyámom.
Mondjuk úgy, hogy nem volt oda egy unokáért!
És ezt végig éreztette.
Mióta nem láttad?
Amint 18 éves lettem, elköltöztem.
Jó volt látni téged a családoddal, tudod?
Bár együtt lehettem volna a sajátommal!
Neked ott van Jacopo és Federica.
Az igazi családot választjuk, nem?
Igen. Nagyon szerencsés vagyok.
Igen.
De van űr, amit nem lehet betölteni.
- Jó éjt! - Jó éjt!
Hogy megy?
Nagyon jól, köszönöm. És önnek?
Megtanult viccelődni?
Nagyon jó!
Vajon kitől vesz órákat?
Egy ideje már érdekel valami. Miért hívja mucoviscidosisnak?
Már 30 éve cisztás fibrózisnak hívják.
Viccesen hangzik.
Így kevésbé ijesztő.
Felöltözhet.
Doktor úr!
Általában nem vagyok kotnyeles…
De most bizonyára nehezen fogja vissza magát.
Lássuk be,
Jacopo mintha a testvérem lenne,
szóval maga szinte a sógorom.
Ez csak a filmekben van így.
Jacopo igazából csak a barátja. Ahogy nekem is az.
Persze.
NOEMI: KÖSZ, HOGY ELJÖTTÉL. A NAP HŐSE VAGY! KÖSZI AZ AJÁNDÉKOT.
IMÁDTAM A KÖNYVET!
A KAPCSOLATOK TÉNYLEG KOMPLIKÁLTAK!
NEM MINDENKI REBECCA. DUMCSIZZUNK!
Na ne!
Mintha a Fekete tükör egyik részében szerepelnék.
A sok kacat nélkül persze tízszer nagyobbnak tűnik.
Ma itt alhatsz, ha szeretnél.
Ja, nem kell azonnal elmenned.
Ha most nem teszem meg, sose megyek el.
Szinte sajnálom, hogy nem emelhetek nehezet.
Ne aggódj! Ez volt az utolsó.
Köszönöm.
Ne, várj!
Csináljuk rendesen!
Hű!
Nos, ez az.
Igen.
Ez az.
Már alig várom az új ágyat.
Én is.
Nem vettem be az enzimeket.
Idehoznád a konyhából?
Kérlek!
Ahogy parancsolod.
Köszönöm.
Jobbra vannak a dobozban.
MARTA BABA
NAGYI - MARTA
ELLENŐRZŐ
CÍM: CORSO FRANCIA 297/1
Asszonyom!
Jó napot, Gabriele vagyok,
az unokája barátja.
Martáé.
Asszonyom!
Hallom, hogy az ajtó mögött áll.
Kérem. Az unokájáról szeretnék beszélgetni.
Kérem, csak tudni szeretném…
Értem, mit szeretne, de ez birtokháborítás.
Már kihívtam a rendőrséget.
Ne, kérem!
Kérem.
Az unokája szerint rossz a kapcsolatuk,
de ettől még…
Micsoda némber!
Húzd odébb az ágyat, hogy eltakarja a foltot!
Nyisd szét a függönyt!
Rendben.
Jó lesz?
TORINÓI SZOBÁCSKA
- Remek! - Már fent is van.
Pénz, pénz!
Nem kérünk.
Ne!
Üdv! Asia és Zoe vagyunk. Örvendek!
Zoe, köszönj!
Köszönj!
Át szeretnéd venni?
- Igen. - Gyere!
- De édes! - Szia!
- Szia!
Nézz csak rá!
- Mama! - Szeret téged.
- Van gyereketek? - Nincs.
De szeretjük őket.
Oké. Menjünk!
- Szia! - Szia!
Meglepetés!
Istenem! Szia!
Szia!
Hát itt vannak a kulcsaid!
Nem jöhetsz-mehetsz kedvedre. Ez nem hotel.
Nos… Ő ki?
Zoe. A legkedvesebb, legjobb kislány a világon.
Olyan, mint egy játékbaba. Sose sír.
Csak játszani és ölelkezni akar,
mint én.
Ne viccelődjetek!
Más prioritásaim vannak.
Megint dokizik ma este.
Helyes.
Igen, csak…
Jacopo, szerintem nem illik hozzád.
Zárkózottnak és megfejthetetlennek tűnik.
Ezért is olyan sármos. Amúgy velem nem ilyen.
Lassan lebontja a falait.
Rendben.
És…
mióta is randiztok?
Már egy pár vagyunk.
Ma leszünk egy hónaposak.
Harmincnaposak.
Ma este
ezt kapja tőlem.
Mi ez?
- Egy apróság. - Jacopo!
Oké, nyugi már!
Egy hétvége a hegyekben, egy ötcsillagos termálhotelben.
Megőrültél?
Miért? Ez romantikus.
Még ha el is kellett adnom érte egy tüdőmet.
Hoppá!
- Hogy nézek ki? - Prímán.
Szólj, ha máshol aszol!
Szólok: máshol alszom.
Bár szerintem nem lesz sok alvás.
Jacopo!
- Kávézunk? - Mindenképp.
Szóval egy baba van nálatok?
Igen, de holnap elmennek.
Hiányozni fog a kis Zoe.
Kóstold meg!
Nagyon finom.
Tudod, mit szeretnék?
Előbb ehetnénk?
Komolyan mondom.
Képzeld el a jelenetet!
Hegyi termálfürdő,
te és én,
egész nap testmasszázs,
arcápolás,
iszapfürdő,
majd megmártóznánk a szabadtéri fűtött medencében, aztán…
Bocs, nem némítottam le.
Semmi gond.
Nem illem kérdése.
Hogy érted?
Még a Nyálcsorgatón vagy?
Ja, hogy az?
Jacopo, tudod, mennyire bírlak.
De mióta is találkozgatunk egymással?
Úgy egy hónapja?
Nem tudom. Nem számoltam.
Ne siessük el!
Amikor eljön az ideje,
nem randizunk másokkal többet.
Ne mondd, hogy te csak velem találkozgatsz!
Persze hogy nem.
Igazából
most lesz randim Kurafi97-tel.
Készítek egy gin tonicot.
A SZAR: BOCS, HOGY MEGBÁNTOTTALAK. HADD TEGYEM JÓVÁ!
Tele vagyunk három hónapra előre.
Szuper!
De nem úgy volt, hogy távol leszel?
Rosszul ment?
Nem, de igazatok volt. Elsiettük.
Úgy döntöttünk, hogy másfelé is fogunk kacsintgatni.
Mióta sír így a baba?
Már egy ideje.
Hol van Asia?
Asia! Hahó!
Minden rendben?
Asia!
- Nyisd ki! - Bemegyek.
Szia!
Pár nap múlva visszajövök.
Most mi a frász legyen?
Hívom a rendőrséget.
Ne, várj!
És ha árvaházba dugják?
És ha Asia visszajön, de ő nem lesz itt?
Ezt nem tehetjük.
Oké, akkor mit javasolsz?
Nem tudom!
Rendben. Akkor gyere ide!
Oké. Asia pár napot mondott, igaz?
Várjunk csütörtökig, aztán meglátjuk.
- De mi a baja? - Nem tudom!
- Talán éhes. - Mit eszik?
Talán oda van írva.
Asiának volt konyhai robotgépe.
Itt van!
És most?
- Így. - Nem, így. De…
- Így. - Nem.
Hadd csináljam én! Szerintem…
De…
- Fincsi! - Megeszed?
Na lássuk, édes!
Majdnem kész.
Jó kislány!
Mi ez?
Srácok, minden rendben?
Egy szörnyű '80-as évekbeli filmbe csöppentünk.
- Asia nálunk hagyta a babát. - Hogy érted?
Ahogy mondom.
Bementünk a szobájába, és eltűnt.
Azt írta, pár nap múlva jön. Visszajön, igaz?
Úgy 28 percünk van a következő etetésig.
- Pelenka kéne. - És babaétel.
És tápszer. És izé a fogára, ami a fagyasztóba megy.
Igen. Már tiszta.
Ki fogjuk nyírni a szegény babát.
Srácok, megijesztetek.
Ilyen nyugodtan nagyon tündéri.
Hibbantak vagytok. És ha nem jön vissza az anyja?
Tudjuk, hogy nem tarthatjuk meg. Hadd élvezzük ki ezt a pillanatot!
Hát, kiélvezni…
Hírünk van. Jacopo nyílt kapcsolatban van.
Jézusom, de prűd vagy!
Hova mész?
Darióval lesz randim.
Hányan lesztek?
Nem, szívem.
Nem hagyhatsz itt a babával, amikor csak tetszik.
És ha saját gyerekünk lesz? Minden este egyedül hagysz vele?
Minden este? Egyről van szó.
Kizárt. Melegítsd fel az üveget!
Ez most komoly?
A frászt hozzátok rám.
Mintha kimerült, új szülők lennétek.
És ő a felelőtlen.
Ő meg a púp a hátra!
Rendben.
Hadd oldja meg Marta!
Jacopo, menj el Darióval
és a barátaival!
Federica, ne aggódj! Pihenj, fürödj le!
Marta néni figyel a kis Zoéra.
Elmegyünk sétálni?
Nos, kicsi?
Bocs, de Gabriele? Nem kell hazamenned?
Értekezleten van. Csak későn ér haza szegény pára.
Tudom, hogy itthon van.
Kérem, ne hívja a rendőrséget!
Csak öt percet kérek, asszonyom.
Ígérem, ha nem gondolja meg magát,
örökre kilépek az életéből.
Ahogy az unokája is, Marta.
Halljam!
Elnézést, tessék?
Öt percet kért. Az óra ketyeg, fiatalember.
Értem.
Nos…
Pár hónapja vagyunk együtt Martával,
és…
Nagyon szeretjük egymást.
Sajnos komoly betegsége volt,
de szerintem ezt már tudja.
Szóval nemrég
komplikáció merült fel.
De már jól van.
Tüdőátültetésen esett át.
Nemrég költöztünk össze.
Figyeljen…
Nem szeretnék kotnyeles lenni, de…
maga az egyetlen rokona.
Nem tudom, mi történt maguk közt, ami ennyire súlyos.
De talán kibékülhetnének,
és ápolhatnák a kapcsolatot.
Miért küldte Marta?
Hát persze!
Marta nem is tudja, hogy eljött, igaz?
Nem, nem tudja.
De ön biztos hiányzik neki.
Igen, fiatalember.
Maga igazi kotnyeles.
Azt hitte, kibékíthet két embert,
bár a két ember egy kicsit se érzi szükségét,
hogy kibéküljenek.
Mégis ki a francnak képzeli magát?
Várjon, asszonyom!
Neki szüksége van önre.
Bár ezt nem látja be, én tudom.
Szerintem magának is jót tenne,
mert Marta csodás, élettel teli és nagylelkű,
és ez az ön érdeme is.
Menjen el!
Rendben.
Sajnálom, hogy zavartam.
Ha meggondolja magát,
ez a számom.
Viszlát!
Bocs. Ez egy beteg.
Nos? Most te választasz. Mit nézzünk?
Hezitálok
a Hűtlenek és a Porci con le ali között.
A következőt!
Ki volt az?
Ki?
Ki? A srác, akinek köszöntél.
Nem köszöntem. Mosolygott, visszamosolyogtam.
Jacopo, mi a baj?
Semmi. Sajnálom.
Bűntudatom van, hogy Federicára hagytam Zoét. Ennyi.
- Köszönöm. - A következőt!
A kettesbe, köszönöm.
Ő fizet.
Sétálunk, sétálunk…
De édes! Nagyon szép.
Hány éves?
- Fogalmam sincs. - Hogyan?
Csak viccelek!
Viszlát!
Menjünk!
Köszönj!
Most nézz rám!
Öt perc pihenő.
Nem felejtettél el közölni valamit?
Bár úgy lenne!
Az unokatesódé és Jacopóé.
Mi van?
Úgy értem, ők vigyáznak rá az igazi anyja helyett.
Nem igaz, kislány?
- Oké! - Oké.
Megfoghatom?
Persze. Átmész?
- Gyere! - Rajta! Hű!
Olyan divatos!
Szia!
Ne!
Próbáld kicsit tartani a fejét!
Bocsi, szabad?
Ez az, Zoe!
Ne!
Kicsi Zoe!
Ne!
Add vissza!
Ez csak véletlen.
Igazi bajkeverő vagy, mi?
Emlékeztetsz valakire.
Most visszamegyünk Jacopóhoz és Federicához,
de tudom, hogy én vagyok a kedvenced.
Minden rendben.
Semmi baj.
Csak egy kis köhögőroham volt.
Előfordul, nem?
Egy bosszantó kis…
köhögőroham.
A SZAR
Igen? Itt Becca.
Becca! Hogy van Giacomo? Hétfő óta nem hallottam felőle.
Zuhanyzik.
Mégis mi ez a hirtelen támadt lelkesedés?
Semmi. Csak bunkó voltam.
Igazából nagyon menő srác.
De csak mióta együtt vagyunk?
Annak mi köze az egészhez?
Megmondanád neki, hogy hívjon vissza?
Becca?
Halló!
Becca? Halló!
Egy szörnyet teremtettem.
És az egyetlen megoldás…
ha elpusztítom.
Nézzétek, összeszarja magát!
Kell egy pofon, szaros?
- Gyerünk, üss meg, te puhány! - Gyere ide!
Srácok, behugyozott!
Undorító! Behugyozott!
Pfuj!
Ezt a mocskot!
- Gáz vagy! - Undorító!
Micsoda lúzer!
VIDEÓ POSZTOLÁSA IGEN
POSZTOLVA
Hozzatok pelust!
BILI! PIPI POTTER
- Gyerünk, üss meg, te puhány! - Gyere ide!
Srácok, behugyozott!
Undorító! Behugyozott!
Pfuj!
Ezt a mocskot!
- Gáz vagy! - Undorító!
#BILI
VESZTES
Na ne!
Hozzatok pelust!
Ki csinálhatott ekkora szemétséget?
Olyasvalaki, aki még a saját nevét se meri használni.
Ez egy hamis profil.
Micsoda rohadékok!
Szegény Giacomo!
Megnéznéd az üvegét?
Hahó!
Hallottál Martáról?
- Nem. Te? - Tegnap este óta nem.
Fél nap üzi nélkül. Már el is felejtett minket?
Komolyan beszélek, te hülye!
Valamiért rossz érzésem van.
Felhívom.
Marta!
Nyisd ki!
Tudjuk, hogy otthon vagy.
De…
- Szia! - Aggódtunk érted.
Minden rendben?
Az elmúlt egy napban 35 000-szer hívtatok.
- Nem túlzás ez? - Nem.
Szerintem ideje lazítani egy kicsit.
Gabrielével a közös életünkön dolgozunk.
Nem egészséges, ha ennyit vagyunk együtt.
Ideje elvágni a köldökzsinórt.
Hogy érted?
Mi lenne, ha csak barátok lennénk,
nem pedig valami furi megszállott család?
Mindenkinek így lesz a legjobb.
A baba?
Végre elaludt.
Elhiszed Marta baromságát?
Dehogy.
A régi nóta.
Problémája van,
és segítségkérés helyett begubózott.
Mit tegyünk?
Amit mindig is. Bosszantó marhák leszünk.
Számíthat ránk, ha akarja, ha nem,
és figyelünk.
Hallottad a babát? Azt mondta, „apa”.
Azt mondta, „kaja”. Éhes volt.
Azt mondta, „apa”. Ne rontsd el!
Ne kötődj ennyire hozzá!
- Szia! - Szia!
- Későn jöttél. - Igen.
Értekezlet volt.
Ma? Megint?
Nem, igazából…
Csak ma.
Figyelj,
el kell mondanom valamit.
Megcsaltál.
Nem.
Azt nem is vallanád be, te disznó!
Nem…
Igazából…
a nagymamádnál voltam.
Ne haragudj! Csak azért kerestem fel, mert azt hittem, hiányzik neked.
Ezt nem kellett volna.
Nem vagyok dühös.
Mert a saját, idilli családodból indultál ki.
Nem értheted, hogy vannak helyzetek, amiket nem lehet helyrehozni.
Bocs, nem akartam bekavarni.
De megtetted.
Még ha jót is akartál.
Lefogadom, nem akart beszélni.
Nos, rám hívta a rendőrséget.
Ez rá vall.
Szólhattál volna.
Akkor megkíméltelek volna ettől.
Bocs, hogy megkérdem, de…
mi volt a gond?
Nem muszáj elmondanod.
Ne aggódj!
Mikor anya meghalt, már nyolc éve nem beszéltek egymással.
Én úgy találkoztam vele, hogy a gyámügyisek elvittek hozzá.
Ironikus,
de ő sose akart megismerni.
Hirtelen egy unoka szakadt a nyakába,
ráadásul egy beteg unoka.
Szerintem mindent megtett.
De hidd el, több kárt tett, mint a muco!
Folyton veszekedtünk.
Még a 18. szülinapomon is.
Azt mondtam neki: más anyának kellett volna balesetben meghalnia.
Megütött.
És ennyi volt.
Nem volt többé családom.
Ez nem így van.
Mert bár ő a nagymamád…
én vagyok a családod.
Forró vagy.
Megbetegedtél?
Mit tegyünk?
Vigyél kórházba!
Persze.
Kukucs!
- Ki az? Marta? - Kizárt.
Srácok!
Megjöttem.
Szia!
Szia, édesem!
Anyu visszatért!
Szia!
Szia-mia!
Már bocs, de hol voltál? Zsarukat akartunk hívni.
Igazatok van, bocsi. Meg kellett keresnem Ludovicót.
Szevasztok, Ludovico vagyok. Én…
Zoe apja vagyok.
Mikor először voltam itt, akkor találkoztunk.
Nem tudta,
hogy lett egy kisbabánk.
Nem jelenhettem meg hirtelen Zoéval.
Igaz. Jobb volt két idegennél hagyni.
De minden rendben volt, nem?
Gyönyörű.
Olyan gyönyörű!
Te vagy nagyon gyönyörű.
Nem, te.
Szerintem menjünk!
Szia, édesem!
Szia!
Köszönj el Federicától és Jacopótól!
Szia, édes!
Légy jó kislány!
És most mihez kezdtek?
Szeretni fogjuk egymást.
Sziasztok!
Meg kell tennem valamit.
Szia! Mit keresel itt?
Gyere be!
Szólhattál volna.
Maradsz vacsira?
Nem.
Dario!
Tudtuk, hogy vége lesz.
Nem. Nem tudtuk.
Én csak időt kértem.
És én adtam neked időt.
Hihetetlen, hogy szakítok veled.
Nyugi!
Nem te vagy az első.
Igazából tovább bírtad, mint a többiek.
Azt hittem, most máshogy alakul.
Maradj itt! Mindjárt jövök.
Elnézést!
Dr. Caponihoz tartozunk. Vészhelyzet van!
Én végeztem. A kollégám átveszi.
Itt vagyok.
Egy pillanat, belépek.
Siessen!
Nem tudok belépni.
Vészhelyzet van, kérem!
- Nyugodjon meg! Dolgozunk. - Segítség!
Nem látja, hogy rosszul van?
- Hordágyat! - Csináljon valamit!
- Marta! - Nyugodjon meg!
Marta, szerelmem!
Drágám!
Fontos vagy nekem.
De félek, hogy összetörnéd a szívem.
Bocs, a kórházból hívnak.
KÓRHÁZ
Szóval…
Az új tüdő
nem úgy működik, ahogy kellene.
Marta megint súlyos fertőzést kapott.
Mi a legrosszabb, ami történhet?
Figyelj!
Meglátod, nem lesz baj.
Marta rendbe jön.
Ennek semmi köze Martához.
Szörnyűséget tettem.
Láttad a videót a neten?
Én posztoltam.
Nyilvánvaló volt.
Te tudtad?
Miért nem mondtál semmit?
Vártam, hogy te mondd el.
Haragszol rám?
Igen.
Nagyon haragszom rád.
És talán értem is, miért tetted.
Kezdtem…
nagyon útban lenni, igaz?
Igen.
Nem tudtam, hogy mondjam el.
Miért nem törlöd a videót?
Nem elég, hogy nem törlöm,
néha újranézem.
Szimpátiát érzek, mikor az ijedt srácot látom,
és nem szégyellem, hogy ő voltam.
Többé már nem.
Sajnálom.
Mindenesetre
most meg kell tenned valamit nekem.
Sziasztok!
Biztos láttátok a videót, ami elterjedt a srácról, akit hecceltek.
Az a srác a pasim.
KOMOLY? HIHETETLEN
Giacomo a neve.
MI? EZ KOMOLY? SZEGÉNY GIACOMO!
Én posztoltam a videót.
SZÖRNYŰ! HOGY TEHETTED?
NEM VÁRTAM EZT TŐLED. GONDOLTÁL RÁ?
Azt hittem, erősebb leszek, ha megalázom.
Ő AZ ÁLDOZAT
De rájöttem, hogy ez nem így megy.
Iszonyúan szégyellem, amit tettem.
Szóval nyíltan elnézést kérek Giacomótól.
A magam és azok nevében, akik viccet űztek belőle.
SAJNÁLJUK, GIACOMO! NAGYON SAJNÁLJUK
Nagyon sajnáljuk, Giacomo.
Azt hiszem, munkát kell váltanom.
Figyelj!
Ezt a követőt sose veszíted el.
Nyisd ki, te rohadt kurva!
Nyisd ki az ajtót!
Kinyitni!
Haldoklik az unokád, a rohadt életbe!
Egész életedben egy mocsok voltál!
Mindig leszartad!
Legalább most tegyél érte valamit!
Szüksége van rád!
Nyisd ki az ajtót!
Kinyitni!
Kérlek!
Beszélhetnénk?
- Nem érek rá. - Kérem.
Nem látja, hogy maga hagyja meghalni? Máshová viszem!
Marta beteg.
Van esélye, hogy felgyógyuljon? Van, de kevés.
Szóval, ha baja van velem, biztos találunk helyettesítőt.
De most az átszállítás
végzetes lenne a számára.
És nem is kérheti, mert nem a rokona.
De én az vagyok.
Élvezed a finálét?
Sajnálom.
Késő már az esti meséhez.
Volt egyszer egy nagyon önző nő.
Csak magára gondolt, és ezt mindig is tudta.
De egy napon
óriási hibát követett el.
Teherbe esett.
És próbált anya lenni.
„Nem nő az, aki nem tud anya lenni.”
Ezt mondogatta magának.
De hiábavaló volt minden.
Inni kezdett.
És utálni kezdte a saját lányát.
Egyszer nem hagyta abba a sírást a kislány.
A válság pillanatában arra is gondolt a nő, hogy…
Hát tartotta a távolságot.
Megtanult együtt élni a megbánással,
melytől szinte lélegezni se tudott.
De megtanulta elnyomni,
a szőnyeg alá söpörni.
Ám…
Ekkor jöttem én.
Ekkor jöttél te.
Sok élni akarás volt benned,
nagy optimizmus
és igény a szeretetre.
A gyámügyis nem tudhatta,
de a lehető legrosszabb emberhez vitt téged.
Ebben egyetértünk.
Mindennap gondoltam rád, Marta.
Mindennap.
De nem tudtam betölteni azt az űrt, amit érzel.
Sosem láttalak sírni.
Az időskor okozhatja.
Megint itt vagyunk.
Azt se tudom, hányadszorra.
Ez most más.
Ezúttal nagyon más.
Kérek vizet.
Szia!
Köszönöm.
Miről beszéltetek?
Semmiről.
Semmiről se beszéltünk.
Csak csendben figyeltünk.
Sose tudtál jól hazudni.
Marta…
Tudom.
Mikor hagysz fel a keménykedéssel?
Hamarosan.
Gyertek ide!
Nahát!
Szia!
Elég a rajzokból!
Nem akarom, hogy így emlékezz rám.
Miről beszélsz? Gyönyörű vagy.
Mondd!
Félek, hogy elveszítelek.
Nem tudom, mi legyen. Tehetetlen vagyok.
Mert már mindent megtettél.
Kicsit fáradt vagyok. Egy pillanatra lehunyom a szemem, jó?
Persze.
Itt leszek, mikor felébredsz.
- Őt vigyék ki! - Elnézést.
- Mi folyik itt? - Vigyék ki!
Figyeljen!
Az életjelei újra normálisak.
Most visszamegyek.
Elnézést.
Jól van.
Túl van a legrosszabbon.
Istenem!
Ludovica Francesconi vagyok, 20 éves. Frosinone közeléből, Sorából származom.
A gimnázium befejezéséig ott éltem,
majd Rómában tanultam tovább.
Jozef Gjura vagyok, 25 éves. Albániában születtem.
Komolyabban 18 évesen kezdtem színészkedni.
Gaja Masciale vagyok, 22 éves. A pugliai Bitontóbóls származom.
A Silvio D'Amico Színművészeti Akadémiára jártam,
és most diplomáztam.
Láttál olyan filmeket, melyekben a hősnő halálos beteg,
de a kemo és a légzőkészülék ellenére is dögös, és a suli legtutibb srácával jár?
Nos,
az én filmem nem ilyen.
A feliratot fordította: Kanizsai László